Rikunarita-ORG/Wikinium huggingface dataset:
# Genetike

Natural sienties → Biologia → Genetike

| Wiktionarie traduktiones del title dislok |
| --- |

Genetike (fro greki γεννώ, *partura*) es li sientie de genes, heredo e li variatione de organismes. Li britani sientiiste William Bateson unesmifoy sugested li vorde por deskripte li studio de heredo e li sientie de varatione in personal letre a Adam Sedgwick, datat 18 aprile, 1905. Bateson unesmifoy publim usad li termine genetike che li Triesmi International Konfero pri Genetike (London, Anglia) ye 1906.

Pare de kromosomes.
Homes aplikad savo de genetike in prehistorie por li domestikatione e selektiv pluboniso de plantes e animales. In moderni inquesto genetike provise importanti implementes por li investigatione del funktione de partikular genes, exemplim, li analiso de geneti interaktos. In organismes geneti informatione generalim es porta in kromosomes kom parte del kemial strukture de DNA molekules.

Genes chifra li informatione por sintesa li amino-asidal ordines de proteines, kel es importanti por determina li final fenotipe del organisme. In diploidi organismes dominanti alele in un kromosome kasha li expresione de dominat gene sur li altri. Li *un gene, un proteine* konsepture nun es savat kom simplatri. Exemplim, kelki singli genes pove prudukte multi produktetus, dependant qualim lun transkriptione es reglat. Genes chifra li nukleotide ordines in mRNA, tRNA e rRNA kel es besonat por proteine sintese.

Genetike determina multe, ma non, omne, del semblo de organismes, inklusent homes, e qualim lus konduite. Environmental diferos e hasardal faktores anke kontribu. Monosigoti (identi) jemeles, klone pro li frui spliso de embrio, have li sami DNA , ma diferanti personal karakteres e diferanti fingre-printatus. Genetim identi plantes kreskat in plu koldi klimates sintesa plu kurti e min saturat grasi asides por evita rigideso.

| General subfakes de biologia |
| --- |
| Anatomia | Astrobiologia | Bioinformatike | Biokemie | Botanike | Ekologia | Developal biologia | Evolutional biologia | Fisiologia | Genetike | Genomike | Homal biologia |Maral biologia | Mikrobiologia | Molekulal biologia | Origine de vivo | Paleontologia | Parasitologia | Selulal biologia | Soologia | Taxonomie |
# Developal biologia

Natural sienties → Biologia → Developal biologia

| Wiktionarie traduktiones del title [ dislok] |
| --- |

Developal biologia es li studio del kresko e developo de organismes. Moderni developal biologia studia li geneti kontrolo de selular kresko, diferentiatione e morfogenese, kel es li prosedo kel krea organes e anatomia. Embriologia
es subfake pri li studio de organismes inter li uni-selular nivele (generalim nomat sigote) e li fino del embrioal nivele, kel non es nesesarim li komenso de liberi vivanti organisme. Originalim embriologia esed plu deskriptiv sientie til li duantesmi yarsento. Embriologia e developal biologia disdi trakta li diversi gradus kel es nesesari por li korekti e kompleti formatione del korpore de vivanti organisme.

Tipal animalal selule.
Li parenti fake de evolutionari developal biologia
bli forma ye li 1990 dekyare e es sintese de trovos fro molekular developal biologia e evolutionari biologia kel konsidera li diverseso de organismal forme in evolutionari kontexte.

Li trovos de developal biologia helpa komprenda developal malfunktiones kom kromosomal erores, exemplim, Down sindrome. Komprendo del spesialisatione de selules durant embriogenese povud provise informatione pri qualim spesialifika radikal selules por spesifikat organes. Dise povud dukte a spesifikat klono de organes por medikal emes. Altri biologialim importanti prosedo kel eventa durant developo es apoptose o selular selftuo. Pro disi resone multi developal modeles bli usa por deskovra li fisiologial e molekular fundamente de disi selulari prosedo.

| General subfakes de biologia |
| --- |
| Anatomia | Astrobiologia | Bioinformatike | Biokemie | Botanike | Ekologia | Developal biologia | Evolutional biologia | Fisiologia | Genetike | Genomike | Homal biologia |Maral biologia | Mikrobiologia | Molekulal biologia | Origine de vivo | Paleontologia | Parasitologia | Selulal biologia | Soologia | Taxonomie |
# Selulal biologia

Natural sienties → Biologia → Selulal biologia

| Wiktionarie traduktiones del title [ dislok] |
| --- |

Selular biologia es subfake de biologia kel studia selules. Selular biologes investiga li fisiologial tretes de selules kom lusen strukture e li organetes kel lusen kontena, lusen environmente e interaktos, lusen vival sikle, divisione, funktiones e final morio. Tal inquestos bli fa an li misroskopal e molekular nivele pri uniselular organismes kom bakteries e spesialisat selules in multiselular organismes kom homes. Savo del similesos e diferos inter selular tipes provise unfikanti teme kel permise ke on extrapola prinsipes lernat fro un selular tipe a altri tipes. Inquesto in selular biologia proximim relate genetike, biokemie, molekular biologia e developal biologia.

| General subfakes de biologia |
| --- |
| Anatomia | Astrobiologia | Bioinformatike | Biokemie | Botanike | Ekologia | Developal biologia | Evolutional biologia | Fisiologia | Genetike | Genomike | Homal biologia |Maral biologia | Mikrobiologia | Molekulal biologia | Origine de vivo | Paleontologia | Parasitologia | Selulal biologia | Soologia | Taxonomie |
# 19esmi sekle

|  |
| --- |
|
18esmi sekle -
19esmi sekle -
20esmi sekle
 |
|
Yares de 19esmi sekle
1801 -
1802 -
1803 -
1804 -
1805 -
1806 -
1807 -
1808 -
1809 -
1810
1811 -
1812 -
1813 -
1814 -
1815 -
1816 -
1817 -
1818 -
1819 -
1820
1821 -
1822 -
1823 -
1824 -
1825 -
1826 -
1827 -
1828 -
1829 -
1830
1831 -
1832 -
1833 -
1834 -
1835 -
1836 -
1837 -
1838 -
1839 -
1840
1841 -
1842 -
1843 -
1844 -
1845 -
1846 -
1847 -
1848 -
1849 -
1850
1851 -
1852 -
1853 -
1854 -
1855 -
1856 -
1857 -
1858 -
1859 -
1860
1861 -
1862 -
1863 -
1864 -
1865 -
1866 -
1867 -
1868 -
1869 -
1870
1871 -
1872 -
1873 -
1874 -
1875 -
1876 -
1877 -
1878 -
1879 -
1880
1881 -
1882 -
1883 -
1884 -
1885 -
1886 -
1887 -
1888 -
1889 -
1890
1891 -
1892 -
1893 -
1894 -
1895 -
1896 -
1897 -
1898 -
1899 -
1900 |
# Satelite

**Satelite** in astronomia es sielal objekte kel jira kun, o sirk, altri tal objekte.

In nusen sunal sisteme disum inkluse planetes, kometes, asteroides e meteoroides, ulter li "lunes" del planetes.

Li lune es li maxim grandi konosat satelite relativim kun sen planete (tere). Pro tum, li sisteme tere-lune bli kelkifoy konsidera kom duopli planete.

**Artifisial satelites** jira sirk li tere. Lus have diversi usos, inklusent tu transmise television-signales a li tere.

Vida anke: meteore